ai4bharat/Pralekha huggingface dataset:
شماریات اور پروگرام کے نفاذ کی وزارت
اعداد وشمار و پروگراموں پر عمل درآمد کی وزارت کی تشکیل نو
یہ پریس بیان میڈیا کی ان حالیہ رپورٹوں پر وضاحت کے لیے جاری کیا جارہا ہے جن میں اعدادوشمار اور پروگرام پر عمل درآمد کی وزارت ایم او ایس پی آئی کی تشکیل نو کی بات کہی گئی ہے۔ اعدادوشمار کے قومی کمیشن نے اپنے چیئرپرسن ڈاکٹر سی رنگ راجن کی سربراہی میں دیگر چیزوں کے ساتھ ساتھ اعداد وشمار کے قومی دفتر  کی تخلیق کی سفارش کی ہے، جس کی قیادت اعداد وشمارکے قومی ماہر نیشنل اسٹیٹیشین کریں گے۔ اس دفتر کودیگر ملکوں کے طور طریقوں کی طرح سرکاری اعدادوشمار تیار کرنے کی مناسب خودمختاری اور آزادی حاصل ہوگی۔ حکومت نے ان سفارشات کو منظور کرتے ہوئے این ایس او کے قیام کو منظوری دے دی تھی، جس کی قیادت بھارت کے چیف اسٹیٹیشین کریں گے۔ اس این ایس او میں اعدادوشمار کی اس وقت کی مرکزی تنظیم  اور سیمپل سروے کی قومی تنظیم  کو ضم کردیا گیا تھا۔ یہ اقدام مئی 2005 میں کیا گیا تھا۔اسی وقت سے این ایس او وجود میں آیا تھا، جس کا مقصد اعداد وشمار کے میدان میں حکومت کے ایگزیکٹیو ونگ کی خدمات میں مدد دینا تھا اور بھارت کے چیف اسٹیٹیشین وسکریٹری اس کے واحد عہدیدار تھے۔ تشکیل نو کے عمل میں ایم او ایس پی آئی کی انتظامیہ، تعاون اور منصوبہ بندی کی سرگرمیاں بھی این ایس او میں شروع کی گئیں، جس کی قیادت سی ایس آئی و سکریٹری ایم او ایس پی آئی کی اعداد وشمار سے متعلق سرگرمیوں میں درکار انتظامی مدد کی فراہمی کے لیے اب بھی کررہے ہیں۔
اندرونی تشکیل نو کا عمل اس نظریے سے شروع کیا گیا تھا کہ اعداد وشمار سے متعلق دستیاب عملے کے مابین مزید تال میل قائم کیا جائے اور اعداد وشمار کے معیار کو نہ صرف سروے ڈیٹا کے لیے بلکہ انتظامی اعدادوشمار کے لیے بھی بہتر بنایا جائے۔دیرپاترقی کے نشانوں  کو 2030 تک حاصل کرنے میں بھارت کی پیش رفت پر نظر رکھنے کے لیے ایم او ایس پی آئی نے عندیہ دینے والا ایک قومی لائحہ عمل تیار کیا ہے، جس کے لیے، اعداد وشمار حاصل کرنے کی جگہوں سے،موصول ہونے والے اہم اعدادوشمار درکار ہوتے ہیں اور اس میں ٹیکنالوجی کی بڑے پیمانے پر ضرورت ہوتی ہے۔ اس کے لیے ریاستی سرکاروں کی سرگرمی اور لگاتار کام کرتے رہنے، نیز ریاستوں میں این ایس ایس کی ، اعدادوشمارحاصل کی جانے والی جگہوں پر، پوری معلومات اور اعدادوشمار سے متعلق سرکاری نظام کے تجربے سے لیس موجودگی کی ضرورت ہوتی ہے، تاکہ وہ اپنی موجودہ کارکردگی کے ساتھ ساتھ اس عمل میں سرگرم رول ادا کرسکیں۔رواں ساتویں اقتصادی رائے شماری میں فیلڈ آپریشنز ڈویژن کے فیلڈ افسران، این ایس ایس، گھروں اور صنعتوں سے اعدادوشمار حاصل کرنے کی نگرانی میں اہم رول ادا کررہے ہیں۔
ایم او ایس پی آئی کی اندرونی تشکیل نو سے اس کی خود مختاری برقرار رکھتے ہوئے اعدادوشمار کا قومی نظام مستحکم ہوگا۔ایم او ایس پی آئی میں مختلف ڈویژن پہلے کی طرح اپنا کام کاج جاری رکھے ہوئے ہیں۔ اس کے علاوہ اعداد وشمار کے قومی کمیشن  کے رول اور درجے میں کوئی تبدیلی نہیں ہوئی ہے اور وہ ایم او ایس پی آئی میں وزارتوں اور ریاستی سرکاروں کو اعدادوشمار کے قومی نظام کو اہم ہدایت اور قیادت فراہم کرنے کی مجموعی ذمے داری نبھانا جاری رکھے ہوئے ہے۔
وزارت مختلف صارفین کو سرکاری اعداد وشمار اور رپورٹیں دستیاب کرانے کے لیے بھی عہد بستہ ہے۔ درحقیقت ایم او ایس پی آئی نے اعداد وشمار کی تقسیم کے لیے اپنے رہنما خطوط پر نظر ثانی کی ہے اور اب یہ اعداد وشمار سبھی صارفین کو مفت دستیاب کرائے جارہے ہیں۔
۔۔۔۔۔۔۔۔۔۔۔
U-2241
(Visitor Counter : 65
وزارت دفاع
فوجی اسپتال ریسرچ اور ریفرل نے آنکھ کے کینسر کے علاج کے لئے نئے اور منفرد طریقے کو پیش کیا ہے
نئی دہلی، 19 جولائی 2021، فوجی اسپتال کے ریسرچ اور ریفرل نئی دہلی میں 9 جولائی 2021 کو ایک بڑی کامیابی حاصل کی جب مسلح افواج کے اسپتالوں کی تاریخ میں پہلی مرتبہ آنکھ کے مریض کے ماہرین اور اوکیولر آنکولوجسٹ کی ایک ٹیم نے کرنل ایس کے مشرا اور لیفٹننٹ کرنل سنالی ونے کمار ، لیفٹننٹ کرنل اشوک کمار اور ڈاکٹر منوج سیموال کی قیادت میں چار سال کے بچے کی آنکھ پر پلیک برا کی تھیریپی کا کامیاب عمل پورا کیا گیا۔ بچہ پہلے ہی کینسر کی وجہ سے اپنی بائیں آنکھ کی روشنی کھو چکا تھا اور وہ پوری طرح سے اپنی آنکھ کھونے کے دہانے پر پہنچ گیا تھا۔مقامی ریڈی ایشن تھریپی کا استعمال کرتے ہوئے اس بچے کی سرجری کی گئی، جس کے تحت بھابھا ایٹمک ریسرچ سینٹر  سے حاصل ایک دیسی روتھینیم 106 پلیک کو آنکھ میں ڈالا گیا اور جسے آس پاس کے حصے کو نقصان پہنچائے بغیر کم از کم انویسیو سرجری کرنے کے لئے استعمال کیا گیا
اوکیولر ٹیومر کے علاج کا اہم مقصد سب سے پہلے مریض کی زندگی کو بچانا ، پھر آنکھ کو بچانا اور بچے کی زیادہ سے زیادہ بینائی کو محفوظ کرنا تھا۔ آرمی اسپتال ریسرچ اور ریفرل اس عمل کو کامیابی کے ساتھ کرنے والا پہلا مسلح افواج کا اسپتال بن گیا ہے۔
۔۔۔۔۔۔۔۔۔۔۔
ش ح۔ح ا۔ن ا۔
U-6734
(Visitor Counter : 114
ماحولیات، جنگلات اور موسمیاتی تبدیلی کی وزارت
کابینہ نے اسٹاک ہوم کنونشن کی فہرست کے تحت صحت اور ماحولیات کے لئے خطرناک سات کیمیکلز پر پابندی کی توثیق کی
ہندستان دنیا کو ایک مثبت پیغام دیتا ہے، ہم صحت اور ماحولیات کے خطرے کو برداشت نہیں کرتے ہیں: جناب پرکاش جاویڈکر
نئی دہلی،7 اکتوبر 2020/ وزیراعظم جناب نریندرمودی کی سربراہی میں مرکزی کابینہ نے آج اسٹاک ہوم کنونشن کی فہرست کے تحت مستقل 7 کاربنک آلودگیوں  پر پابندی عائد کردی ہے۔
مرکزی وزیر ماحولیات جناب پرکاش جاویڈکر نے نئی دہلی میں ایک پریس کانفرنس میں کہا ، ’’آج کے فیصلے کے ساتھ ہندستان دنیا کو ایک مثبت پیغام دے رہا ہے کہ ہم اس میدان میں سرگرم ہیں اور ہم صحت اور ماحولیاتی خطرے کو برداشت نہیں کرتے ہیں۔
اسٹاک ہوم کنونشن  انسانی صحت اور ماحول کی حفاظت کے لئے ایک عالمی معاہدہ ہے جو کیمیاوی مادہ کی نشاندہی کرتے ہیں ، جو ماحول میں برقرار رہتے ہیں ، جانداروں میں جمع ہو جاتے ہیں، انسانی صحت /ماحول کو بری طریقے سے متاثر کرتے ہیں اور طویل فاصلے تک ماحولیاتی نقل و حمل کی خصوصیت رکھتے ہیں۔ پی او پیز کے انکشاف سے کینسر، مرکزی اور پیرفیرل اعصابی نظام کو پہنچنے والے نقصان، مدافعتی نظام کی بیماریوں، تولیدی حوارث اور نارمل نوزائیدہ بچوں اور بچوں کی نشو ونما میں مداخلت کا باعث بن سکتے ہیں۔ رکن ممالک کے مابین مکمل سائنسی تحقیق ، غور و فکر اور بات چیت کے بعد اسٹاک ہوم کنونشن کے مختلف منسکلات میں پی او پیز درج ہیں۔
محفوظ ماحول مہیا کرنے اور انسانی خطروں کو دور کرنے کی سمت میں اپنی عہد بستگی کو دیکھتے ہوئے ماحولیات، جنگل اور موسمیاتی تبدیلی کی وزارت  نے ماحولیاتی تحفظ  ایکٹ 1986 کے ضابطوں کے تحت 5 مارچ 2018 کو ’ریگولیوشن آف پرسسٹنٹ آرگنیک پولیوٹینٹس رولز کا اعلان کیا تھا۔ ان ضابطوں کے تحت 7 کیمیکلز جنکے نام ہیں، کلوڈیکون،  ہیکسابوروموبی فنائل، ہیکسا گورمو بی فنائل ایتھر اور ہیپتا بروموڈائی فنائل ایتھر ، ،ٹیٹرا بوروما ڈائی فنائل ایتھر اور پینٹا برومو ڈائی فنائل ایتھر  ، پینٹا کلورو بیزی ،  ہیکسا بورومو سائیکلوڈو ڈیکین،اور  ہیکسا کلورو بوڈیڈین، جو پہلے سے ہی اسٹاک ہوم کنونشن کے تحت پی او پی کی شکل میں درج ہیں، کی مینوفیکچرنگ کاروبار ، استعمال اور امپورٹ اورایکسپورٹ پر پابندی عائد کردی ہے ۔
پی اوپی کی توثیق کے لئے کابینی کی منظوری ماحولیات اور انسانی صحت کے حفاظت کے سلسلہ میں اپنی بین الاقوامی ذمہ داریوں کو پورا کرنے کے لئے ہندستان کی عہد بستگی کا مظاہرہ کرتی ہے۔ یہ کنٹرول کے طریقوں کو نافذ کرنے ، انجانے میں پیدا شدہ کیمیکلزکے لئے عملی منصوبوں کو فروغ دینے اور نفاذ کے لئے ، کیمیکلز کے ذخیرے کے ایجادات کو فروغ دینے اور جائزہ لینے کے ساتھ ساتھ اپنی قومی نفاذ منصوبے  کو نافذ کرنے کے لئے پی او پی پر حکومت کے پختہ ادارے کی جانب بھی اشارہ کرتا ہے۔ توثیق کے عمل میں ہندستان کو این آئی پی کو نافذ کرنے میں عالمی ماحولیاتی سہولت  مالی ذرائع تک پہنچنے میں اہل بنائے گی۔
کابینہ نے اسٹاک ہوم کنونشن کے تحت کمیککلز کی توثیق کرنے کے لئے اپنے اختیارات کو مرکزی وزیر داخلہ  اور ماحولیات ، جنگل اور موسمیاتی تبدیلی  کے تحت پی او پی کے سلسلہ میں پہلے ہی گھریلو ضوابط کے تحت نافذ کئے گئے عمل کو منظم کرنے کے لئے سونپ دیا ہے۔ ہندستان نے اسٹاک ہوم کنونشن کو 13 جنوری ، 2006 کو آرٹیکل 25  کے مطابق توثیق دی تھی، جس نے اسے خود کو ایک ڈیفالٹ’’ آپٹ آؤر‘‘ صورتحال میں رکھنے کا اہل بنایا تاکہ کنونشن کے مختلف منسکلات میں ترمیم تب تک لاگو نہیں ہو سکے جب تک کہ اسے نافذ نہ کیا جائے۔ توثیق /منظوری /رسائی یا اپروول کا ذریعہ واضح طور سے اقوام متحدہ ڈیپازٹری کے پاس جمع ہے۔
م ن۔ ش ت۔ج
Uno-6168
(Visitor Counter : 129
کوئلے کی وزارت
ہندوستان میں کمرشیل کوئلہ کانوں میں سرمایہ كاری
توانائی کے مطالبات کو پورا کرنے میں ہندوستان کی مدد کرنے اور وزیر اعظم جناب نریندر مودی کے آتم نر بھر بھارت کے خواب کو فعال طور پر شرمندہِ تعبیر كرنے کے اپنے عزم کے تحت کوئلے کی وزارت نے نئی دہلی میں "ہندوستان میں کمرشیل کوئلہ کانوں میں سرمایہ كاری" کو فروغ دینے کے لیے ذمہ داران کے ساتھ مشاورت کا اہتمام کیا۔
اس تقریب کی صدارت کوئلے کی وزارت كے ایڈیشنل سکریٹری اور نامزد مقتدر جناب ایم ناگ راجو نے کی اور اس میں کول كی كانیں مختص کرنے والوں كے علاوہ بینکوں اورمالیاتی اداروں کے اعلیٰ افسران نے شرکت کی۔
جناب ایم ناگ راجو نے میٹنگ کا افتتاح کیا جس میں عالمی صنعت کے منظر نامے اور ہندوستان میں کوئلے کے شعبے کے نقطہ نظر پر تبصرہ کیا گیا اور کوئلے کی کانوں کی مالی اعانت کی فوری ضرورت پر زور دیا۔ انہوں نے بتایا کہ آج تک كی نیلام كردہ 87 کانوں میں سے صرف چند ہی مالی اعانت حاصل کرنے میں کامیاب ہوئی ہیں۔ اسی كے ساتھ انہوں نے بینکوں اور مالیاتی اداروں پر زور دیا کہ وہ کوئلے کے شعبے میں سرمایہ كاری كے عمل کو تیز کریں۔
کوئلہ کی وزارت کے ڈائریکٹر جناب اجیتیش کمار نے تجارتی کوئلہ کانوں کی نیلامی کے عمل اور تجارتی کوئلے کی کانوں کے لیے مالی اعانت کے لیے موجودہ اہل کاروں کے بارے میں پریزنٹیشنز پیش کیں۔ جناب اشوک شرما، سی جی ایم، اسٹیٹ بینک آف انڈیا  ایس بی آئی کی کمرشل کول فنڈنگ پالیسی پراظہار خیال كیا۔ مالیاتی خدمات كے محكمے كے ڈائریکٹر ڈاکٹر سنجے کمار نے بھی اجلاس سے خطاب کیا اور کوئلے کی کان کی فنڈنگ کو آسان بنانے کے لیے وزارت خزانہ کے مالیاتی خدمات كے محكمے كے ساتھ تعاون کا اظہار کیا۔
اجلاس میں تجارتی کوئلے کی کان کنی کی مالی اعانت سے متعلق اہم خدشات پر توجہ مرکوز کی گئی اور تمام ذمہ داران سے فیڈ بیک/مشورے طلب کیے گئے۔ اس پس منظر میں کہ کوئلے کی کان کنی انتہائی سرمایہ طلب ہے کوئلے كی كانیں مختص کرنے والوں نے مالی امداد حاصل کرنے میں درپیش ممکنہ رکاوٹوں  كو اجاگر كی اور اس میں نرمی کی درخواست کی۔ بینکوں نے اپنی رضامندی کا اظہار کیا اور مفصل کاروباری منصوبے کی موجودگی میں دیگر چیزوں کے علاوہ، پراجیکٹ کے قابل ہونے كی صلاحیت، ایکویٹی انفیوژن ویزیبلٹی وغیرہ کے اظہار سے مشروط کوئلے کی کانوں کی مالی معاونت کے لیے لچک سے كام لینے کی یقین دہانی کرائی۔
فیڈ بیک کی بنیاد پر، نامزد اتھارٹی نے ہندوستان میں کوئلے کی مالی اعانت میں آسانی پیدا کرنے کے لیے کچھ اہل کار تجویز کیے جیسے بینک اور مالیاتی ادارے کوئلے کی کان کی مالی اعانت کے لیے نوڈل آفیسر نامزد کر سکتے ہیں اور تفصیلی پالیسیاں مرتب کر سکتے ہیں، بینک اور مالیاتی ادارے ابتدائی مراحل  میں شرکت کے امكانات تلاش كرسكتے ہیں اور کوئلے کی کان مختص کرنے والے تفصیلی کاروباری منصوبے تیار کریں گے جو سرمایہ كاری کی ضروریات کے لیے بینکوں سے رجوع کرنے سے پہلے پروجیکٹ کے قابل عمل ہونے كی صلاحیت کو ظاہر کرتے ہوں۔
صحت اور خاندانی بہبود کی وزارت
ہندوستان میں کووڈ-19 سے بچاؤ کے لئے ٹیکہ کاری مہم کے تحت اب تک مجموعی طور پر 102.27کروڑ سے زیادہ ٹیکے لگائے جاچکے ہیں
سردست صحت یابی کی شرح 98.18 فیصد ہے جو مارچ 2020 کے بعد سے سب سے زیادہ ہے
گزشتہ 24 گھنٹوں کے دوران 14,306 نئے معاملات درج کئے گئے
اب بھارت میں زیر علاج مریضوں کی تعداد  ہے جو کہ 239 دنوں میں کم ترین ہے
جانچ کے بعد متاثر پائے جانے و الے مریضوں کی ہفتہ وار شرح فیصد ہےجو کہ پچھلے ایک ماہ سے 2 فیصد سے بھی کم ہے
آج صبح 7 بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 12,30,720 افراد کوکووڈ کے ٹیکے لگائے گئے۔ جس کے ساتھ ہی ہندوستان میں کووڈ-19 کی ٹیکہ کاری کی مہم نے 102.27 کروڑ  کے عظیم نشانے کو پار کرلیا ہے۔اس نشانےکو حاصل کرنے کیلئے 1,01,52,393 سیشنوں کا انعقاد کیا گیا۔
آج صبح 7 بجے تک موصول ہونےوالی عبوری رپورٹ کے مطابق مجموعی اعداد وشمار حسب ذیل ہیں:
|
|
حضظان صحت سے متعلق کارکنان
|
|
پہلی خوراک
|
|
1,03,78,224
|
|
دوسری خوراک
|
|
91,50,822
|
|
صف اول کے صحت کارکنان
|
|
پہلی خوراک
|
|
1,83,69,475
|
|
دوسری خوراک
|
|
1,57,27,472
|
|
18 سال سے 44 سال تک کی عمر کے افراد
|
|
پہلی خوراک
|
|
40,72,14,067
|
|
دوسری خوراک
|
|
12,62,73,063
|
|
45 سال سے 59 سال تک کی عمر کے افراد
|
|
پہلی خوراک
|
|
17,20,53,801
|
|
دوسری خوراک
|
|
9,11,69,536
|
|
60 سال سے زیادہ عمر کے افراد
|
|
پہلی خوراک
|
|
10,81,37,930
|
|
دوسری خوراک
|
|
6,39,04,274
|
|
میزان
|
|
1,02,27,12,895
گزشتہ24 گھنٹوں کے دوران 18,672 مریض شفایاب ہوئے ہیں،جس کے ساتھ ہی شفایاب ہونے والے افراد کی کل تعداد 3,35,67,367 تک پہنچ گئی۔
اس کے نتیجے کے طور پر ہندوستان میں شفایاب ہونے والوں کی شرح اس وقت 98.18 فیصد ہے،جو مارچ 2020 کے بعد سے اب تک کی سب سے زیادہ شرح ہے۔
مرکز اور ریاستوں اور مرکز کے زیر انتظام علاقوں کی طرف سے پائیدار اورمتحدہ کوششوں کے نتیجے میں روزانہ 50 ہزار سے کم نئے معاملات درج ہونے کا رجحان قائم ہے۔پچھلے لگاتار 120 دنوں سے اسی رجحان کی خبریں موصول ہوتی رہی ہے۔
گزشتہ 24 گھنٹوں کے دوران 14,306 نئے معاملات درج کئے گئے۔
اس وقت زیر علاج مریضوں کی کل تعداد2لاکھ کے نشان سے نیچے آکر 1,67,695 ہوگئی ہے اور یہ گزشتہ 239 دن کے دوران مریضوں کی سب سے کم تعداد ہے۔سردست مریضوں کی تعداد ملک میں مثبت معاملات کی مجموعی تعداد کا 0.49 فیصد ہے، جو کہ مارچ 2020 سے اب تک کی سب سے کم ہے۔
ملک بھر میں طبی نمونوں کی جانچ کی تعداد میں برابر اضافہ کیاجارہا ہے۔گزشتہ24 گھنٹوں کے دوران 9,98,397 ٹیسٹ کئے گئے۔ہندوستان میں اب تک مجموعی طور پر 60.07 کروڑ سے زیادہ  ٹیسٹ کئے جاچکے ہیں۔
پورے ملک میں ٹیسٹوں کی تعداد میں اضافہ کیاگیا ہے۔اسی کے ساتھ ہفتہ وار مثبت معاملات کی شرح 1.24 فیصد رہی۔جو کہ اس وقت گزشتہ 31دنوں سے لگاتار 2 فیصد سے بھی کم پر قائم ہے۔یومیہ مثبت معاملات کی شرح اس وقت 1.43 فیصد ہے۔ یومیہ مثبت معاملات کی شرح لگاتار 21 دنوں سے 2 فیصد سے نیچے رہی ہے اور لگاتار 56 دنوں سے 3 فیصد سے نیچے رہی ہے۔
وزارت آیوش
آیوش کی وزارت اور سابق فوجیوں کی بہبود کے محکمہ، وزارت دفاع کے درمیان مفاہمت نامہ پر دستخط
ہندوستان بھر میں 10 پولی کلینکوں میں سابق فوجیوں کی معاون صحت اسکیم میں آیوروید کو شامل کرنے کے لیے مفاہمت نامہ
آیوش کی وزارت اور سابق فوجیوں کی بہبود/ای سی ایچ ایس، وزارت دفاع  نے آج ای سی ایچ ایس پولی کلینک میں آیوروید کو پانچ سال کی مدت کے لیے او پی ڈی سروس کے طور پر شامل کرنے کے لیے مفاہمت نامہ پر دستخط کیے ہیں۔ یہ امبالہ، میسور، رانچی، ناگپور، بھوپال، بھونیشور، چنئی، میرٹھ، دانا پور، اور الیپی  میں واقع 10 پولی کلینک میں قائم کیے جائیں گے۔ قابل ذکر ہے کہ 37 چھاؤنی اسپتالوں، اے ایف ایم سی اور اے ایچ آر اینڈ آر، اے ایف ہاسپٹل ہنڈن کے 12 ملٹری اسپتالوں اور پانچ ای سی ایچ ایس پولی کلینک میں آیوروید او پی ڈی میں آیوروید مراکز پہلے سے موجود ہیں۔
اس مفاہمت نامہ پر آیوش کی وزارت کی جانب سے ڈاکٹر منوج نیساری، مشیر ، وزارت آیوش اور میجر جنرل این آر اندورکر، ایم ڈی، سابق فوجیوں کی معاون صحت اسکیم، جناب پرمود کمار پاٹھک، اسپیشل سکریٹری، آیوش کی وزارت، بریگیڈیئر جتیندر سنگھ، ای سی ایچ ایس، کرنل اے سی نشیل، ڈائریکٹر  اور آیوش وزارت کے دیگر عہدیداروں کی موجودگی میں دستخط کیے گئے۔
اس مفاہمت نامہ کے مطابق آیوروید او پی ڈی ہندوستان کے مختلف خطوں میں 10 ای سی ایچ ایس پولی کلینک/ڈسپنسریوں میں قائم کی جائے گی تاکہ رضاکارانہ بنیادوں پر تمام ای سی ایچ ایس ممبران کا احاطہ کیا جا سکے۔ وزارت وقتاً فوقتاً تکنیکی رہنمائی فراہم کرے گی اور آیوروید ڈاکٹروں اور فارماسسٹوں کو ان کی مصروفیت کے لیے فہرست میں شامل کرے گی اور ضرورت کے مطابق ضروری آیوروید ادویات کی فہرست اور دیگر تکنیکی مدد فراہم کرے گی۔
جبکہ محکمہ سابق فوجیوں کی بہبود/ای سی ایچ ایس، وزارت دفاع متعلقہ پولی کلینک میں مناسب جگہ پر مطلوبہ بنیادی ڈھانچہ  فراہم کرے گا، آیوروید ماہرین، آیوروید جنرل ڈیوٹی میڈیکل آفیسرز اور پیرا میڈیکل اسٹاف کے ساتھ ٹھیکہ کی بنیاد پر کام کرے گا اور روزمرہ کے کام کی ضرورت کے حساب سے ذیلی عملہ  فراہم کرے گا۔
دونوں وزارتوں نے ایک مشترکہ ورکنگ گروپ  بنانے پر اتفاق کیا ہے جس میں آیوش کی وزارت اور سابق فوجیوں کی بہبود/ای سی ایچ ایس، وزارت دفاع کے نمائندے شامل ہوں گے تاکہ ایم او یو کے مطابق او پی ڈی کے قیام کی تجویز کو آگے بڑھایا جا سکے۔
آیوش کی وزارت اور وزارت دفاع نے وزارت دفاع کے مختلف اداروں میں آیوش کی صحت کی خدمات فراہم کرنے میں اپنی ایسوسی ایشن کو مضبوط کیا ہے۔ سال 2019 کے مفاہمت نامہ کے ذریعے، اے ایچ آر اینڈ آر، اے ایف ہسپتال ہنڈن اور پانچ  ای سی ایچ ایس پولی کلینکس کی مسلح افواج کی طبی خدمات کی سہولیات میں آیوروید او پی ڈی شروع کی گئی۔ بعد ازاں 2022 میں، 37 چھاؤنی ہسپتالوں اور آرمڈ فورسز میڈیکل سروسز  کے 12 ملٹری ہسپتالوں میں آیوروید سینٹرز شروع کرنے کے لیے دو مفاہمت ناموں پر دستخط کیے گئے۔
وزیراعظم کا دفتر
وزیراعظم نریندر مودی 17 دسمبر کو کل ہند میئرس کانفرنس کاافتتاح کریں گے
کانفرنس کا موضوع ہے: نیواربن انڈیا
وزیراعظم جناب نریندرمودی اترپردیش کے بنارس میں کل ہند میئرس کانفرنس کا افتتاح کریں گے اور کانفرنس سے خطاب کریں گے، اس کا اہتمام شہری ترقی کے محکمہ کی طرف سے کیا جارہا ہے۔ وزیراعظم ویڈیو کانفرنسنگ کے ذریعہ 17 دسمبر 2021 کو صبح ساڑھے دس بجے میئرس کانفرنس کاافتتاح کریں گے۔ ملک بھر کی مختلف ریاستوں کے میئر اس کانفرنس میں شرکت کریں گے۔ کانفرنس کا موضوع ہے ‘نیواربن انڈیا’’۔
وزیراعظم جناب نریندر مودی کی مسلسل کوشش رہی ہے کہ شہری علاقوں میں زندگی کے رہن سہن کو آسان بنایا جائے اور حکومت نے سہولتوں کی کمی اور خراب شہری بنیادی ڈھانچے کے مسائل کو دور کرنے کے لئے کئی اسکیمیں اوراقدامات کاآغاز کیا ہے۔ ان کوششوں کی خاص توجہ اترپردیش کی ریاست رہی ہے جس نے گزشتہ 5 سالوں میں شہری علاقوں میں زبردست ترقی اور نمایاں تبدیلی دیکھی ہے۔
17 سے 19 دسمبر کو ایک نمائش کابھی اہتمام کیا جارہا ہے جس میں بھارت سرکاراوراترپردیش حکومت کی شہری ترقی کےشعبوں میں اہم حصولیابیوں کو نمایاں کیا جائے گا۔
اترپردیش کے وزیراعلیٰ اور مکانات اورشہری امور کے مرکزی وزیراس موقع پرموجود رہیں گے۔
ش ح۔ح ا ۔ف ر
U.NO.14343
(
وزارت دفاع
ائر مارشل امیت دیو اے وی ایس ایم وی ایس ایم اے ڈی سی نے ویسٹرن ائر کمانڈ کی کمان سنبھالی
نئی دہلی یکم اکتوبر 2021: ائر مارشل امیت دیو اے وی ایس ایم وی ایس ایم اے ڈی سی نے یکم اکتوبر 2021 کو ویسٹرن ائر کمانڈ میں ائر آفیسر کمانڈنگ انچیف  کا عہدہ سنبھالا۔ نیشنل ڈیفنس اکیڈمی سے پڑھے ہوئے ائر مارشل نے دسمبر 1982 میں لڑاکا پائلٹ کے طور پر آئی اے ایف کی فلائنگ برانچ جوائن کی تھی۔ فائٹراسٹراٹک لیڈر کی حیثیت سے ائر آفیسر کا آئی اے ایف کے تحت مختلف نوعیت کے لڑاکا طیاروں کو اڑانے کا تقریبا ڈھائی ہزار گھنٹوں کا تجربہ ہے۔
ہندوستانی فضائیہ میں تقریبا 39 برس کی خدمات کے دوران انھوں نے متعدد اہم کمانڈ اور اسٹاف تقرریاں حاصل کیں۔ وہ ایک مگ 21 اسکواڈرن،ایک فرنٹ لائن ائربیس، ایک ائر ڈیفنس ڈائریکشن سنٹر اور ایک آپریشنل فائٹر بیس کی کمان سنبھال چکے ہیں۔ وہ اسسٹنٹ چیف آف دی ائر اسٹاف ڈائرکٹر جنرل ائر آپریشن اور ائر آفیسر انچارج پرسونل، ائر ہیڈکوارٹر کے عہدوں پر فائز رہ چکے ہیں۔ موجودہ عہدہ سنبھالنے سے پہلے وہ اے او سی۔ ان ۔ سی ایسٹرن ائر کمانڈ کے عہدے پر تھے۔
ائر مارشل کو اتی وششٹ سیوا میڈل اور وششٹ سیوا میڈل سے نوازا جاچکا ہے۔ انھیں یکم اگست 2021 کو عزت مآب صدر ہندوستان کا اعزازی اے ڈی سی مقرر کیا گیا تھا۔
پیٹرولیم اور قدرتی گیس کی وزارت
یوگا کے آٹھویں بین الاقوامی دن کی الٹی گنتی شروع ہونے پر یوگا تربیت اور مظاہروں کے اجلاس کا اہتمام کیا گیا
پٹرولیم اور قدرتی گیس کی وزارت اور ہاؤسنگ اور شہری امور کی وزارت نے 75 مقامات پر تقریبات کا انعقاد کیا
اکیس جون کو منائے جانے والے یوگا کے بین الاقوامی دن کی الٹی گنتی شروع ہونے پر آج مشترکہ یوگا پروٹوکول کے ایک پروگرام کا انعقاد پٹرولیم اور قدرتی گیس اور ہاؤسنگ اور شہری امور کی وزارت کے ذریعہ کیا گیا۔ دونوں وزارتوں کی جانب سے 75 مقامات پر تقریبات منعقد کیں جن میں پٹرولیم اور قدرتی گیس کی وزارت کے کچھ بیرون مقامات بھی شامل ہیں۔ دونوں وزارتوں اور وزارتوں سے متعلقہ دیگر دفاتر کے سیکرٹریوں اور افسروں نے بھی یوگا اجلاسوں میں شرکت کی۔ اس اجلاس میں پٹرولیم اور قدرتی گیس اور ہاؤسنگ اور شہری امور کے مرکزی وزیر جناب ہردیپ سنگھ پوری نے نئی دہلی سے جبکہ پٹرولیم اور قدرتی گیس کے وزیر مملکت جناب رامیشور تیلی نے ایشیا کی پہلی اور دنیا کی سب سے پرانی ریفائنری ڈگبوئی ریفائنری سے ورچوئل طریقے سے شرکت کی۔
ہاؤسنگ اور شہری امور کی وزارت کے سکریٹری جناب منوج جوشی نے نرمان بھون، نئی دہلی میں یوگا کے تربیت اور مظاہرے کے اجلاس کی قیادت کی۔
پٹرولیم اور قدرتی گیس کے سکریٹری جناب پنکج جین اور وزارت اور تیل مارکیٹنگ کمپنیوں کے افسران نے نئی دہلی میں یوگا کے مین اجلاس میں حصہ لیا۔
تقریب کے دوران ٹیلی کاسٹ کئے گئے اپنے پیغام میں جناب پوری نے یوگا کے بین الاقوامی یوگا دن کے الٹی گنتی کے پروگرام کے انعقاد کے لیے وزارت آیوش کے اقدام کی ستائش کی جس میں دو وزارتوں نے آج بیرون ممالک کے مقامات سمیت ملک میں پھیلے مقامات پر بھرپور حصہ لیا۔ انہوں نے کہا کہ یوگا جسم اور ذہن کی صحت کے لئے کیا جاتا ہے جس میں پٹھوں کی سرگرمی کا ایک مجموعہ شامل ہوتا ہے اور اندرونی طور پر یہ اپنے اوپر ذہنی طور پ فوکس کرنے ، سانس کی کثرت اور توانائی حاصل کرنے کا بھی ذریعہ ہے۔
یوگا کو تین ہزار سال پرانی روایت قرار دیتے ہوئے وزیر موصوف نے کہا کہ مغربی دنیا بھی اب اسے ایک جامع طریقہ کار تسلیم کرتی ہے۔ انہوں نے کہا کہ یوگا کو اب یکساں طور پر اور اب دنیا بھر میں میڈیسن کا ایک متبادل نظام تسلیم کیا گیا ہے اور اس کو دستاویزی شکل دے دی گئی ہے۔
یوگا کا بین الاقوامی دن  ہر سال 21 جون کو منایا جاتا ہے۔ آیوش کی وزارت آئی ڈی وائی تقریبات کے لئے نوڈل وزارت ہے۔ اس دن،اس روز یوگا ماہرین کی رہنمائی میں صبح کے وقت بڑےپیمانے پر یوگا کے مظاہرہ کا پروگرام منعقد کیا جاتا ہے، اس کے بعد یوگا سے متعلق دیگر سرگرمیاں ہوتی ہیں۔
اس سال، جب کہ قوم آزادی کے 75 ویں سال کے موقع پر آزادی کا امرت مہوتسو منا رہا ہے، آیوش کی وزارت نے 100 مختلف تنظیموں کی شرکت کے ساتھ 13 مارچ 2022 سے شروع ہونے والا 100 دن کا الٹی گنتی کا پروگرام شروع کیا ہے۔ اس سلسلے میں آیوش کی وزارت نے کامن یوگا پروٹوکول  پر مبنی یوگا مشقیں کرتے ہوئے ہر وزارت یوگا کو یوگا کے بین الاقوامی دن کی الٹی گنتی شروع ہونے پر یوگا ڈے سے قبل کی تقریبات اور دیگر متعلقہ سرگرمیوں کے انعقاد کے لئے مخصوص تاریخیں الاٹ کی ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 4967
(Visitor Counter : 72
وزارات ثقافت
لائبریریوں سے متعلق قومی مشن اسکیم ہر ریاست اور مرکز کے زیر انتظام علاقے میں مرکزی ،ریاستی اور ضلعی لائبریری کو مالی مدد فراہم کرتی ہے
شمال مشرقی ریاستوں کی ترقی نیز ثقافت اور سیاحت کے وزیر جناب جی کشن ریڈی نے آج لوک سبھا میں ایک سوال کے تحریری جواب میں بتایا کہ وزارت ثقافت اپنی لائبریریوں کے قومی مشن  اسکیم کے ذریعے ہر ریاست اور مرکز کے زیر انتظام علاقےمرکزی ، ریاستی اور ضلعی لائبریری کو مالی مدد فراہم کرتی ہے۔
لائبریری اور اطلاعاتی نظام سے متعلق قومی پالیسی  کا مقصد، جیسا کہ کمیٹی 1985 میں پروفیسر ڈی پی چٹوپادھیائے کی صدارت میں تشکیل دی گئی تھی،تنظیموں کو فروغ دینا اور اسے برقرار رکھنے، معلومات کی دستیابی اور استعمال اور اس کے لیے اقدامات کرنے کے لیے ٹیکنالوجی کی جدید ترین ترقی سے فائدہ اٹھاتے ہوئے موجودہ لائبریری اور انفارمیشن سسٹم اور خدمات کو متحرک اور اپ گریڈ کرنا اور لائبریری اور معلوماتی عملے کی تربیت کرنا، لائبریریوں سے متعلق قومی مشن  کو خاص طور پر نیشنل ورچوئل لائبریری آف انڈیا  جزو کے ذریعے نافذ کرنا ہے جس کے تحت انڈین کلچر پورٹل  تیار اور شروع کیا گیا تھا۔آئی سی پی عوامی ڈومین https://indianculture.gov.in پر دستیاب ہے۔
ملک میں لائبریری سیکٹر کی ترقی کے لیے وزارت ثقافت لائبریریوں کے قومی مشن  اسکیم کے ذریعے این ایم ایل ماڈل لائبریری کی تشکیل کے جزو کے تحت متعلقہ ریاستی اتھارٹی کی سفارش کے مطابق ہر ریاست مرکز کے زیر انتظام علاقے میں ایک ریاستی ،مرکزی لائبریری اور ایک ضلعی لائبریری کو مالی مدد فراہم کرتی ہے۔اسی طرح وزارت ثقافت کے ذریعے شناخت شدہ 6 لائبریریوں کی جدید کاری اور بنیادی ڈھانچے کی ترقی کیلئے مالی مدد فراہم کی جاتی ہے۔
اس کے علاوہ، راجہ رام موہن رائے لائبریری فاؤنڈیشن ، جو وزارت ثقافت کے تحت ایک خود مختار ادارہ ہے، اپنی مماثل اور غیر مماثل اسکیموں کے ذریعے عوامی لائبریریوں کو مختلف مقاصد جیسے کہ لائبریری کی عمارتوں کی تعمیر / تزئین و آرائش، فرنیچر اور آلات کے ساتھ انفراسٹرکچر کی اپ گریڈیشن، جدید کاری، کتابوں اور پڑھنے کے وسائل کی خریداری، سیمینار کے انعقاد، لائبریری کے پیشہ ور افراد کی تربیت اور استعداد کار میں اضافہ، ورکشاپ، رسائی کے پروگرام، بچوں کے گوشے کے قیام، مختلف پروگرام ،متعدد سیکشنز، خصوصی طور پر معذور افراد کے لیے سہولیات پیدا کرنے، بریل کارنر وغیرہ کے لیے مالی مدد فراہم کرتا ہے ۔
۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 29
امور صارفین، خوراک اور عوامی تقسیم کی وزارت
ایف سی آئی نے خوردنی اناج لوڈ کرنے کے معاملے میں نیا ریکارڈ قائم کیا
15؍اپریل کے بعد گیہوں کی حصولیابی میں اضافہ
ایف سی آئی کو توقع ہے کہ وہ رواں بحران کے دوران پیدا ہوئی اضافی ضروریات کی تکمیل کے بعد بھی بہت جلد اپنے ذخائر بھر لے گا
نئی دہلی، 24اپریل2020،فوڈکارپوریشن آف انڈیا نے 22؍اپریل 2020 کو اُس وقت ایک نیا ریکارڈ قائم کیا، جب اُس نے 2.8لاکھ میٹرک ٹن کے بقدر ٹرین پر لدا ہوا اناج اپنی منزل مقصود تک پہنچایا۔ زیادہ تر اناج کی نقل و حمل پنجاب سے عمل میں آئی ہے، جہاں 46ٹرین لوڈبار کئے گئے اس کے بعد تلنگانہ سے 18 ٹرین لوڈ حاصل ہوئے۔ گیہوں اور خام چاول پنجاب اور ہریانہ سے ملک کے مختلف حصوں میں لے جایا گیا۔ ابلا ہوا چاول تلنگانہ سے کیرالہ، تمل ناڈو اور مغربی بنگال پہنچایا گیا۔ اس نقل و حمل کے بعد لاک ڈاؤن کی مدت کے دوران ایف سی آئی کی جانب سے کی جانے والی مجموعی خوردنی اناج کے ذخیرے کی نقل و حمل کا کام 5ایم ایم ٹی سے تجاؤز کر گیا اور اس نے یومیہ اوسط 1.65لاکھ ایم ٹی کے بقدر کے اناج کی نقل و حمل انجام دی۔ اسی مدت کے دوران ایف سی آئی نے 4.6ایم ایم ٹی اسٹاک اَن لوڈ کیا اور پردھان منتری غریب کلیان یوجنا  سمیت مختلف اسکیموں کے تحت ریاستی حکومتوں کو 9.8ایم ایم ٹی خوردنی اناج تقسیم کئے۔ یہ تمام تر کام ملک گیر پیمانے پر نافذلاک ڈاؤن کے دوران سامنے آنے والی چنوتیوں کے درمیان انجام دیا گیا۔ ملک کے مختلف حصوں میں محدود زون بھی قائم کئے گئے تھے۔ پی ایم جی کے اے وائی کے تحت ایف سی آئی نے پہلے ہی ریاستی حکومتوں کو 4.23ایم ایم ٹی کے بقدر خوردنی اناج پہنچائے ہیں، جنہیں 80کروڑاستفادہ کنندگان کو 5کلوگرام فی کس مفت کی بنیاد پر فراہم کیا جانا ہے۔ ایک طرف جہاں اس امر کی کوششیں کی جا رہی ہیں کہ صارفین ریاستوں کو بروقت ذخیرہ فراہم کرایا جائے اور پی ڈی ایس کے لئے ریگولر سپلائی برقرار رکھی جائے، گیہوں کی حصولیابی کا کام بھی بڑھ گیا ہے اور 15؍اپریل 2020 کے بعد تمام بڑی پیداواری ریاستیں حصولیابی آپریشنوں میں مصروف ہیں۔ 22؍اپریل 2020 تک 3.38ایم ایم ٹی گیہوں، مرکزی پول کے لئے حاصل کیا جا چکا ہے اور صرف پنجاب نے اس میں 2.15ایم ایم ٹی کا تعاون دیا ہے۔ اس سیزن کے دوران حصولیابی کے لئے 40ایم ایم ٹی کا نشانہ مقرر کیا گیا ہے۔ سنٹرل پول میں اس قدر بڑی مقدار میں اناج کی آمد کے ساتھ ایف سی آئی کو توقع ہے کہ وہ اپنے اناج کے ذخائر اس بحرانی مدت کے دوران عوام کی ضروریات کی تکمیل کے لئے درکار اضافی اناج ضروریات کی فراہمی کے بعد بھی تیزی سے بھر لے گا۔
۔۔۔۔۔۔۔۔۔۔۔
U-1985
(Visitor Counter : 121